Levi's մարզադաշտ

«Levi's մարզադաշտ» (անգլ.՝ Levi's Stadium), Ֆուտբոլի ազգային լիգայի Սան Ֆրանցիսկոյի Ֆորտ Նայներս թիմի տնային մարզադաշտ, որը գտնվում է ԱՄՆ Կալիֆոռնիա նահանգի Սանտա Կլարա քաղաքում: Պատմություն Մարզադաշտի հիմնարկեքի պաշտոնական արարողությունը տեղի է ունեցել 2012 թվականի ապրիլի 19-ին։ 2013 թվականի մայիսի 8-ին Սան Ֆրանցիսկոյում տեղակայված Levi Strauss & Co ընկերությունը ձեռք է բերել նոր մարզադաշտի անվանման իրավունքը: Գործարքի համաձայն՝ ընկերությունը Սանտա Կլարա քաղաքին և «Forty Niners-ին» 220,3 մլն դոլար կվճարի 20 տարվա ընթացքում, նաև Levi Strauss-ն իրավունք ունի ևս 5 տարով երկարաձգել համաձայնագիրը՝ լրացուցիչ 75 մլն դոլարի դիմաց: Նոր մարզադաշտում անցկացված առաջին մարզական միջոցառումը MLS-ի ֆուտբոլային հանդիպումն էր, որը տեղի ունեցավ 2014 թվականի օգոստոսի 2-ին, որում «Սան Խոսե Էրթքվեյքսը» Յաննիկ Ջալոյի գոլի շնորհիվ 1:0 հաշվով հաղթեց «Սիեթլ Սաունդերսին»: Մարզադաշտում անցկացվել են ըմբշամարտի մրցումներ (2015 թվականի մարտի 29-ին մարզադաշտում կայացել է «Ռեսլմանիա 31» WWE), Հոկեյի ազգային լիգայի Մարզադաշտային շարքի հանդիպումներ, համալսարանական ֆուտբոլային թիմերի խաղեր։ Ինչպես նաև «Լիվայս Ստեդիում» մարզադաշտում տեղի ունեցան Ամերիկայի գավաթի 2016 թվականի ֆուտբոլային հանդիպումները: Մարզադաշտում տեղի կունենան ֆուտբոլի աշխարհի 2026 թվականի առաջնության հանդիպումները: Ծանոթագրություններ